జమ్మూ కాశ్మీర్ క్రికెట్ జట్టు

**జమ్మూ కాశ్మీర్ క్రికెట్ జట్టు,** జమ్మూకాశ్మీర్‌ కేంద్రపాలిత ప్రాంతంలో జమ్మూ కాశ్మీర్‌ క్రికెట్ అసోసియేషన్ నిర్వహిస్య్తున్న క్రికెట్ జట్టు. ఇది రంజీ ట్రోఫీలోని ఎలైట్ గ్రూప్ సిలో ఉంది. దీని ప్రధాన హోమ్ గ్రౌండ్ శ్రీనగర్‌లోని షేర్-ఇ-కశ్మీర్ స్టేడియం. ఇది జమ్మూలోని గాంధీ మెమోరియల్ సైన్స్ కాలేజ్ గ్రౌండ్‌లో కూడా ఆడుతుంది. 

రంజీ ట్రోఫీ 67 ఏళ్ల చరిత్రలో తొలిసారిగా జమ్మూకశ్మీర్‌ జట్టు ఫైనల్స్‌లోకి ప్రవేశించి చరిత్ర సృష్టించింది. 2026 జరిగిన సెమీఫైనల్స్‌ బెంగాల్‌ను ఆరు వికెట్ల తేడాతో ఓడించింది.

కర్ణాటకతో జరిగిన ఫైనల్ మ్యాచ్ డ్రాగా ముగియడంతో తొలి ఇన్నింగ్స్ ఆధిక్యం సాధించి జమ్ముకశ్మీర్ 67 ఏళ్ల తమ రంజీ ట్రోఫీ ప్రయాణంలో తొలిసారి రంజీ ట్రోఫీ ఛాంపియన్‌గా నిలిచింది.  
## చరిత్ర
జమ్మూ కాశ్మీర్ తొలిసారిగా 1959-60లో రంజీ ట్రోఫీలో పాల్గొంది.  ఇటీవలి సీజన్ల వరకు ఇది ఎల్లప్పుడూ బలహీన జట్లలో ఒకటిగా ఉండేది. 1982-83 సీజన్లో నాలుగు వికెట్ల తేడాతో సర్వీసెస్‌ను ఓడించి, ట్రోఫీలో దాని మొదటి విజయం సాధించింది.   2020 నవంబరు నాటికి ఇది రంజీలో 301 మ్యాచ్‌లు ఆడి, 32 సార్లు గెలిచి, 199 సార్లు ఓటమి పాలైంది.

ఇటీవలి సీజన్లలో జమ్మూ కాశ్మీర్ మరింత విజయవంతమైంది. 2013-14లో, జట్టు 10 సంవత్సరాలకు పైగా విరామం తర్వాత రంజీ ట్రోఫీలో నాకౌట్ దశకు అర్హత సాధించింది. 2001-02 సీజన్‌లో చివరిసారిగా నాకౌట్ దశకు అర్హత సాధించిన రాష్ట్ర జట్టు, లీగ్ రౌండ్‌లో నాలుగు పూర్తి విజయాలను సాధించి, నెట్ రన్ రేట్‌పై .001 పాయింట్లతో గోవాను వెనక్కి నెట్టి క్వార్టర్ ఫైనల్స్‌లో స్థానం సాధించింది. తర్వాత 2015-16లో పర్వేజ్ రసూల్ నేతృత్వంలోని జట్టు వాంఖడే స్టేడియంలో ముంబైని ఓడించింది. అయితే ఆ తర్వాతి సీజన్లలో ఆ జట్టు మళ్లీ లయ కోల్పోయింది. 2018-19 సీజన్‌లో, వారు ఆడిన తొమ్మిది గేమ్‌లలో మూడింటిని గెలిచి, గ్రూప్ C పాయింట్‌ల పట్టికలో ఆరవ స్థానంలో నిలిచారు. 

సునీల్ జోషి గతంలో జట్టు కోచ్‌గా వ్యవహరించాడు. 2014లో, 2014-15లో రంజీ ట్రోఫీ ప్రిలిమ్ రౌండ్‌లలో వాంఖడే స్టేడియంలో రంజీ దిగ్గజం ముంబై క్రికెట్ జట్టును ఓడించడం ద్వారా జట్టు అతని ఆధ్వర్యంలో ప్రారంభ విజయాన్ని చవిచూసింది.  

2018-19 సీజన్‌కు ముందు, జట్టు మెంటార్ కమ్ ప్లేయర్‌గా ఇర్ఫాన్ పఠాన్‌ను బోర్డు నియమించింది. డొమెస్టిక్ సీజన్ ప్రారంభానికి కొన్ని నెలల ముందు అతను జమ్మూ కాశ్మీర్ వెళ్లి అక్కడి యువకులతో గడిపాడు. 

## హోమ్ గ్రౌండ్స్

* షేర్-ఇ-కశ్మీర్ స్టేడియం, శ్రీనగర్ - 2 వన్‌డేలకు ఆతిథ్యం ఇచ్చింది
* మౌలానా ఆజాద్ స్టేడియం, జమ్మూ - ఒక వన్‌డేకి ఆతిథ్యం ఇచ్చింది
* గాంధీ మెమోరియల్ సైన్స్ కాలేజ్ గ్రౌండ్, జమ్మూ
* జమ్మూ & కాశ్మీర్ ఇంటర్నేషనల్ క్రికెట్ స్టేడియం, బజల్టా - ప్రతిపాదిత

## ప్రసిద్ధ క్రీడాకారులు

* ఇయాన్ దేవ్ సింగ్ రంజీ ట్రోఫీ, T20లలో J&K తరపున అత్యధిక పరుగులు చేసిన ఆటగాడు. అతను రంజీ ట్రోఫీలో J&K తరపున అత్యధిక మ్యాచ్‌లు ఆడాడు. ఇటీవల, అతను శ్రీలంకలో కూడా దేశీయ క్రికెట్‌ ఆడాడు. JKCA నుండి ఏకైక అంతర్జాతీయ ఫస్ట్ క్లాస్ ఆటగాడిగా నిలిచాడు. అతను ఇండియా గ్రీన్, ఇండియన్ బోర్డ్ ప్రెసిడెంట్స్ XI, జమ్మూ & కాశ్మీర్, కాండీ కస్టమ్స్ క్రికెట్ క్లబ్, నార్త్ జోన్, రెస్ట్ ఆఫ్ ఇండియా తరపున ఆడాడు. అతను దులీప్ ట్రోఫీలో నార్త్ జోన్ తరపున తన తొలి మ్యాచ్‌లో 145 పరుగులు చేశాడు. 

* పర్వేజ్ రసూల్ 2014లో భారత్ తరఫున వన్డేల్లో అరంగేట్రం చేశాడు, 2016లో ఇంగ్లండ్‌పై చివరిసారిగా టీ20 ఆడాడు.
* మిథున్ మన్హాస్ ఇండియన్ ప్రీమియర్ లీగ్‌లో ఆటగాడు. IPL నాలుగో సీజన్‌లో ఢిల్లీ డేర్‌డెవిల్స్‌కు ప్రాతినిధ్యం వహించాడు. ఇండియన్ ప్రీమియర్ లీగ్ ఏడవ సీజన్‌లో, అతను చెన్నై సూపర్ కింగ్స్‌తో ఒప్పందం చేసుకున్నాడు.
* అబిద్ నబీ - ఒకప్పుడు భారతదేశంలోని అత్యంత వేగవంతమైన బౌలర్లలో ఒకడిగా పరిగణించబడ్డాడు.
* రసిఖ్ సలామ్ అతను ఇటీవలి కాలంలో IPL జట్టుల్లో స్థానం పొందిన మూడవ జమ్మూ కాశ్మీర్ క్రికెటరు. 
* అబ్దుల్ సమద్ : IPLలో అరంగేట్రం చేసిన మూడవ J&K క్రికెటర్ అయ్యాడు. 
* ఉమ్రాన్ మాలిక్ అంతర్జాతీయ క్రికెట్‌లో భారత జాతీయ క్రికెట్ జట్టుకు, ఐపిఎల్‌లో సన్‌రైజర్స్ హైదరాబాద్ తరపున ఆడుతున్నాడు.

## స్క్వాడ్

* అంతర్జాతీయ మ్యాచ్‌లు ఆడిన ఆటగాళ్ళ పేర్లు **బోల్డ్‌లో** చూపించాం

## క్రికెటర్లు
* అబ్దుల్ ఖయూమ్
* అహ్మద్ బండే
* ఆబిద్ నబీ
* ఇంతియాజ్ అహ్మద్
* ఇయాన్ దేవ్ సింగ్
* ఉమర్ నిస్సార్
* ఒబైద్ హరూన్
* ఒమర్ ఆలం
* ఒవైస్ షా
* ఖుర్షీద్ ద్రబు
* జహూర్ సోఫి
* పునీత్ కుమార్
* ప్రణవ్ గుప్తా
* బందీప్ సింగ్
* మంజూర్ దార్
* మహ్మద్ ముధాసిర్
* మాణిక్ గుప్తా
* మిథున్ మన్హస్
* మెహజూర్ అలీ
* వినాయక్ మానే
* సమీవుల్లా బేగ్
* సయీమ్ ముస్తఫా
* హికెన్ షా
* లోన్ నాసిర్
* సమీర్ ఖజురియా
* స్కాల్జాంగ్ కళ్యాణ్
* రవీందర్ పండిట్
* జియాద్ మాగ్రే
* హెనాన్ నజీర్
* ఆబిద్ ముస్తాక్
* ముజ్తబా యూసుఫ్
* ముసైఫ్ అజాజ్
* ఖమ్రాన్ ఇక్బాల్
* ఫాజిల్ రషీద్
* ఔకిబ్ నబీ
* ఖుర్షీద్ ద్రబు
* పునీత్ కుమార్
* శుభమ్ పండిర్
* మంజూర్ దార్
* సయీమ్ ముస్తఫా
* అహ్మద్ బండే
* జతిన్ వాధ్వాన్
* మెహజూర్ అలీ
* అరుణ్ శర్మ
* అబ్దుల్ ఖయూమ్
* ఒమర్ ఆలం
* ఒవైస్ షా

## మూలాలు

వర్గం:భారతదేశం లోని దేశీయ క్రికెట్ జట్లు